ઉત્તર ગુજરાતમાં આ વર્ષે 11.21 લાખ હેક્ટરમાં વાવેતર કરવામાં આવ્યું છે. 2017માં 12.27 લાખ હેક્ટરમાં વાવેતર કરાયું હતું. મળેલી માહિતી પ્રમાણે, કુલ 11.21 લાખના વાવેતરમાંથી 4.72 લાખ હેક્ટરમાં મગફળી અને કપાસનું વાવેતર કરવામાં આવ્યું છે. રાજ્યમાં અત્યાર સુધીમાં 450 મિલીમીટર એટલે કે સરેરાશ વરસાદના 54 ટકા વરસાદ થયો છે. સામાન્ય રીતે રાજ્યમાં વાર્ષિક સરેરાશ વરસાદનો આંકડો 831 મિલીમીટર છે. સત્તાવાર આંકડા પ્રમાણે, ઉત્તર ગુજરાતના 51 તાલુકાઓમાંથી 29 તાલુકાઓમાં સિઝનનો સરેરાશ 25 ટકાથી ઓછો વરસાદ નોંધાયો છે.